મુખ્ય ન્યાયાધીશ જસ્ટિસ દીપક મિશ્રાની બેન્ચે નવેમ્બર, 2016ના રોજ આપવામાં આવેલ એક આદેશમાં નિર્દેશ આપવામાં આવ્યા હતા કે, દેશના દરેક સિનેમાઘરમાં ફિલ્મ ચાલુ થતાં પહેલાં રાષ્ટ્રગીત વગાડવામાં આવશે. આ દરમિયાન તમામ દર્શકોનેએ આના સન્માનમાં ઊભા થવું અનિવાર્ય છે. સુપ્રીમ કોર્ટમાં સોમવારે દાખલ શપથ-પત્રમાં કેન્દ્રિયગૃહ મંત્રાલયના અવર સચિવ દીપક કુમારે કહ્યું કે, કોર્ટને આગ્રહ કરવામાં આવે છે કે, સિનેમાઘરોમાં રાષ્ટ્રગીત વગાડવાના આદેશનો મોકૂફ રાખવામાં આવે. કેન્દ્ર સરકારે સુપ્રીમ કોર્ટને તર્ક આપ્યો છે કે, તેઓ એક મંત્રીમંડળીય સમિતિની રચના કરવા જઇ રહ્યાં છે. એના અહેવાલના આધારે સરકાર નવેસરથી સૂચના જાહેર કરશે.